‹‹እናመሠግናለን›› ማለትም እኮ ትልቅ ስጦታ አይደል?? — ነው እንጂ!! እና ለዚህች — የሁልጊዜም ውብ ኢትዮጵያዊት፡፡ እ ና መ ሰ ግ ና ለ ን ! ! ! ብለናል፡፡ ተባረኪ አንቺ ሁሌም ወጣትነትን የተላበስሽ የተዳፈነን ብርሃን ለትውልድ የምትፈነጥቂ እውነተኛ ደራሲ፡፡ ይህችን ደራሲ በአካል አላውቃትም፡፡ በመጽሐፍ ምረቃዋ ላይ ከተነሳችው ፎቶግራፍም ውጭ ምን ዓይነት ሰው ትመስል እንደሆነም አይቼም አላውቅ፡፡ እውነቱን ለመናገር ግን — የግድ ማወቅ ሳያስፈልግ — ወይዘሮ ቆንጂት ብርሃን — ከእነዚህ ሁለት መጽሐፎቿ በኋላ — እውነትም እንደስሟ የቆነጀች ብርሃን መሆኗን መገንዘብ አያዳግትም! እውነትም እንደ ስሟ — ውብ፣ ቆንጆ፣ አዲስ ኮከብ የሆነች፣ ብርሃን፣ ፀዳል፣ ጨረሯን በጭለማችን ላይ የምትፈነጥቅ ድንቅ ወይዘሮ ነች — ደራሲ ቆንጂት ብርሃን፡፡